KLINIQ วิ่ง 3% เก็งกำไรปี 66 โต 24% ทะลุ 200 ลบ. โบรกชูเป้า 44.50 บ.
KLINIQ บวก 3% โบรกชี้กำไรปี 66 แตะ 240 ลบ. โต 24% อานิสงส์ดีมานด์เพิ่ม แบรนด์แข็งแกร่ง ขยายธุรกิจได้เร็ว แนะนำราคาเป้าหมาย 44.50 บ.
KLINIQ บวก 3% โบรกชี้กำไรปี 66 แตะ 240 ลบ. โต 24% อานิสงส์ดีมานด์เพิ่ม แบรนด์แข็งแกร่ง ขยายธุรกิจได้เร็ว แนะนำราคาเป้าหมาย 44.50 บ.
25 ม.ค. 2566

ผู้สื่อข่าวรายงานว่า วันนี้ (25 ม.ค.66) ราคาหุ้น บริษัท เดอะคลีนิกค์ คลินิกเวชกรรม จำกัด (มหาชน) หรือ KLINIQ ณ เวลา 10:30 น. อยู่ที่ระดับ 35.75 บาท บวก 1 บาท หรือ 2.88% สูงสุดที่ระดับ 35.75 บาท ต่ำสุดที่ระดับ 34.75 บาท ด้วยมูลค่าการซื้อขาย 66.75 ล้านบาท

บล.กสิกรไทย ระบุในบทวิเคราะห์วันนี้ (25 ม.ค.) ว่า ราคาหุ้นที่ปรับฐานลงมาราว 10.4% นับตั้งแต่ต้นปี ทางฝ่ายวิจัยมองเป็นจังหวะที่ดีในการซื้อ ด้วยภาพของการเติบโตอุตสาหกรรมความสวยงามที่ยังเติบโต โดยทิศทางผลประกอบการในปี 66 คาดกำไรสุทธิเติบโต 24% จากงวดเดียวกันของปีก่อน อยู่ที่ 240 ล้านบาท
สำหรับ KLINIQ อยู่ในตำแหน่งที่ดีที่จะรองรับดีมานด์ความงามในประเทศไทย และมีโอกาสในการเจาะตลาดต่างประเทศ CLMV ทั้งนี้ KLINIQ แบรนด์ที่แข็งแกร่งและได้เปรียบด้านต้นทุนเพราะมีเครือข่ายสาขา เงินทุนที่ได้รับจากไอพีโอจะช่วยขับเคลื่อนให้บริษัทฯ ขยายธุรกิจได้เร็วและง่ายกว่าคู่แข็ง แนะนำราคาเป้าหมาย 44.50 บาท